
Tomé desde as súas dúbidas 
e preguntas dinos Cristo VIVE

1. VER: Confiamos en moitas persoas
-  Ao longo do día fiámonos de moitas persoas que nos serven o que necesitamos: os iogures, o pan, o café, os flocos de millo, o garda que regula o tráfico… 
- Dos amigos verdadeiros fiámonos, confiamos neles, non poñemos en dúbida nada dos que nos din. O mesmo pásanos cos nosos familiares 
Son dignos de confianza os teus amigos? 
Decepcionoute alguén no que confías? 

2. XULGAR: Tomé coas súas dúbidas dinos Cristo vive 
- No evanxeo de hoxe, tras a morte de Xesús os discípulos estaban encerrados por medo aos xudeus, só faltaba Tomé. Xesús aparecéuselle a todos eles pero Tomé non creu o seu testemuño e dicía: “Se non vexo nas súas mans o sinal dos cravos, se non meto o dedo no buraco dos cravos e non meto a man no seu costado, non o creo”. Logo Xesús aparecéuselle a Tomé e díxolle: ” Trae o teu dedo, aquí tes as miñas mans; trae a túa man e métea no meu costado; e non sexas incrédulo, senón crente”. Tomé contestou: “Meu Señor e meu Deus!”. 

QUE NOS QUERE DICIR XESÚS? 
- Cada domingo reunímonos os cristiáns porque Cristo Resucitado faise presente no medio de nós. O domingo é a festa da comunidade que se reúne con Xesús. Cada domingo alimentamos e fortalecemos a nosa fe, sos perderiámola. 
- Neste domingo é Tomé o que nos anuncia que Cristo VIVE, non se fía do testemuño dos seus compañeiros e pensa que se non o vexo non o creo, se non toco os seus buracos... Un pouco parecido a nós que estamos uns pouco cegos e temos dúbidas, cústanos crer, Que cres que fariamos nós no seu lugar? 

- A fe é crer en Xesús, é fiarnos del, aprender a velo cos ollos do corazón, descubrilo presente na nosa vida e aínda que haxa dificultades responder como Tomé: “Meu Señor e meu Deus”, ou sexa, creo, confío. Tomé, a pesar das dúbidas, afirma que vive. 

- Pero non esquezamos que necesitamos a comunidade, nela formámonos (catequese), celebramos a fe (liturxia) e transformamos o mundo (Cáritas)… Sen comunidade, sen grupo de fe, cansámonos e deixámolo… Tomé recuperou a fe grazas á comunidade. 
Que nota lle darías á túa fe?
 Por que? Como fortalecela?

3. ACTUAR: Anuncia que Cristo vive
- Sé puntual ás celebracións: prepárache para o encontro con Xesús, ofréceche para que sexan máis participados os actos, pon toda a alma. 

- Celebra a túa fe en comunidade: esta non é “a túa misa” senón que celebramos algo común, non todos fan todo pero todos participamos como unha sinfonía. 

- Anuncia “vimos ao Señor” e reza polos que como Tomé están ausentes da reunión da comunidade e perden a fe. 
-No silencio da consagración di como Tomé: “Meu Señor e meu Deus”.      
Que imos facer? 
LECTURAS
FEITOS 2, 42-47 Os crentes vivían todos unidos e tíñano todo en común.

SALMO 117: 

Dade grazas ao Señor porque é bo, porque é eterna a súa misericordia.

I PEDRO 1, 3-9: A resurrección de Cristo fíxonos nacer para unha esperanza viva.


XOÁN 20, 19-31: Aos oito días, chegou Xesús

	
XOÁN 20, 19-31: Aos oito días, chegou Xesús
Narrador:  Á noitiña daquel día, o primeiro da semana, estaban os discípulos nunha casa, coas portas pechadas por medo aos xudeus. E nisto entrou Xesús, púxose no medio e díxolles: 

Xesús: - Paz convosco. 

Narrador: E, dicindo isto, ensinoulles as mans e o costado. E os discípulos enchéronse de alegría ao ver ao Señor. Xesús repetiu: 

Xesús: - Paz convosco. Como o Pai me enviou, así tamén vos envío eu. 

Narrador: E, dito isto, exhalou o seu alento sobre eles e díxolles: 
Xesús: -Recibide o Espírito Santo; a quen lles perdoes os pecados quedan perdoados; a quen llos reteñades, quedan retidos. 
Narrador: Tomé un dos Doce, chamado o Xemelgo, non estaba con eles cando veu Xesús. E os outros discípulos dicíanlle: 

Discípulos: - Vimos ao Señor. 

Narrador: Pero el contestoulles: 
Tomé: - Se non vexo nas súas mans o sinal dos cravos, se non meto o dedo no buraco dos cravos e non meto a man no seu costado, non o creo. 
Narrador: Aos oito días, estaban outra vez dentro os discípulos e Tomé con eles. Chegou Xesús, estando pechadas as portas, púxose no medio e díxolles: 

Xesús: - Paz convosco.
Narrador:     Logo díxolle a Tomé: 

Xesús: - Trae o teu dedo, aquí tes as miñas mans; trae a túa man e métea no meu costado; e non sexas incrédulo, senón crente. 

Narrador: Contestou Tomé: 
Tomé: - Meu Señor e meu Deus! 
Narrador: Xesús díxolle: 

Xesús: - Porque me viches criches? Ditosos os que crean sen ver. 

Narrador: Moitos outros signos, que non están escritos neste libro, fixo Xesús á vista dos discípulos. Estes escribíronse para que creades que Xesús é o Mesías, o Fillo de Deus, e para que, crendo teñades vida no seu nome. 

                 Palabra do Señor


(Narrador-Xesús-Discípulos-Tomé)





